OpenLLM-France/wikimedia huggingface dataset:
# Retaules i fornícules urbanes (Sant Joan de les Abadesses)

Els Retaules i fornícules urbanes son un conjunt de Sant Joan de les Abadesses (Ripollès) protegit com a Bé Cultural d'Interès Local.

## Descripció

Es tracta d'un conjunt d'elements de religiositat popular que es troben adossats a les façanes d'alguns carrers i places. En general, tenen forma de petites capelles, nínxols amb escultures o plafons ceràmics. Destaquen els següents: el plafó ceràmic de Can Capell, al carrer Jussà; la capella dedicada al Sagrat Cor amb un plafó ceràmic a la cantonada del carrer Faura amb carrer Corriols; un plafó ceràmic a la plaça Major Can Vilella; un nínxol amb la Mare de Déu del Roser a Can Blanxart; un plafó ceràmic amb Sant Joan baptista a l'edifici de Correus; un nínxol amb l'escultura del Sagrat Cor a l'edifici cantonada carrer del beat Miró i Pere Rovira; una capella de la Mare de Déu del Roser al carrer del beat Miró, i un plafó en relleu de santa Magdalena al carrer Berenguer Arnau.

## Referències

* ↑ «Retaules i fornícules urbanes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Recurs d'empara a Espanya

El Recurs d'empara a Espanya, segons la Constitució Espanyola de 1978 de 1978, és una eina jurídica que pot ésser interposat per totes les persones físiques o jurídiques nacionals o estrangeres amb interés legítim, de la mateix manera que ho pot fer el Defensor del Poble en determinats supósits i el Ministeri Fiscal davant el Tribunal Constitucional. El recurs s'ha d'interposar en relació a la violació dels articles que van del 14 al 29 de la Constitució Espanyola, així com l'article 30.2 sobre la regulació de l'objecció de consciència.
Existeix un tipus de recurs d'empara específic, el recurs d'empara electoral. Està establit per l'art. 49 de la Llei Orgànica del Règim Electoral General. Es presenta contra actes de proclamació de candidatures fetes per les Juntes Electorals i ha de sol·licitar-se en el termini de dis dies des de la resolució contenciosa-administrativa i ha de ser resolta en tres dies pel Tribunal Constitucional espanyol.

## Objecte

Està designat a protegir la ciutadania davant la violació dels drets fonamentals originades per disposicions o actes jurídics, omissions o simple via de fet dels poders públics de l'estat espanyol, les comunitats autònomes i altres ens públics de caràcter territorial, corporatiu o institucional, així com de membres del funcionariat o agents.

## Legitimació

Pot presentar-lo:
* Qualsevol persona, natural o jurídica que invoqui un interès legítim. Durant tot el procés ha d'invocar la violació del dret constitucional.
* El Defensor del poble.
* El Ministeri Fiscal.

## Terminis

Es pot presentar un cop la via judicial està esgotada, en el termini de 20 dies des que la sentència és ferma i sempre indicant quin article i com ha vulnerat els drets fonamentals, sinó el recurs és automàticament rebutjat.

## Sentència

La sentència pot ser d'atorgament d'empara o de denegació d'empara.

## Referències

* ↑ La Constitución Española de 1978
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 74. ISBN 84-930048-0-4.
* 1 2 3 Pérez de Lama, 1998, p. 75.
* 1 2 3 4 5 Ley Orgánica 2/1979, de 3 de octubre, del Tribunal Constitucional.
# Robert III d'Hesbaye

Robert III d'Hesbaye fou un noble franc de la família dels Robertians. Fill de Robert II d'Hesbaye, està testimoniat com a comte de Worms i de l'Oberrheingau el 812-816.
Es va casar amb Waldrada filla del comte Adrià d'Orleans, neboda d'Hildegarda de Vintzgau, esposa de Carlemany, germana d'Odó d'Orleans i tia d'Ermentruda d'Orleans l'esposa de Carles II el Calb. D'aquest matrimoni, van tenir:
* quasi segur a Robert el Fort († 866), marquès de Nèustria.
* probablement Eudes I de Troyes († 871), comte de troyes.
* probablement Adalelm de Laon, comte de Laon, conseller de Lluís II de França el 877 i pare de Gautier de Laon, comte de Laon executat el 892.
Va morir abans del 834. El seu fill Robert el Fort va heretar els seus comtats el 836.

## Notes i referències

* ↑ la seva genealogia a Medieval Lands
* ↑ Pierre Riché, Les Carolingiens, une famille qui fit l'Europe, Paris, Hachette, 1983 (reimpr. 1997), (ISBN 2-01-278851-3)
* ↑ . Christian Settipani, Els avantpassats de Charlemagne, apèndix, 1990 i 2000
* ↑ Karl Ferdinand Werner Les premiers Robertiens et les premiers Anjou IX - X siecles), a: Mémoires de la Société des Antiquaires de l'Ouest, 1997.
* ↑ . Hélène Noizet L'ascension du lignage robertien : du val de Loire à la Francie, Anuari-Butlletí de la societat de la història de França (any 2004), 2006, pàg. 19-35.
# Robert III d'Alvèrnia

Robert III fou comte d'Alvèrnia cap a 1136 succeint al seu pare Guillem VII d'Alvèrnia és conegut per als seus diferents amb l'església de Briude, arreglats per un tractat passat amb els arquebisbes de Bourges i de Lió. Va acompanyar Lluís VII de França a la segona croada (citat per Odon de Deuil Histoire de la croisade de Louis VII), potser per redimir les seves culpes envers l'Església. Hi va morir cap a 1147.
Acompanyat del seu fill Guillem (dit el Jove), qui havia d'heretar del comtat (futur Guillem VIII d'Alvèrnia), havia deixat la guarda dels seus béns al seu germà, Guillem (dit el Vell). Aquest no va esperar la tornada del seu nebot per apoderar-se del poder, sent designat pels historiadors sota el nom de Guillem IX d'Alvèrnia.
El nom de la seva esposa no és conegut, contràriament al que pretenen Justel i Chorier, que li assignen a Marquesina d'Albon. L'historiador Étienne Baluze (1630-1718) ha provat que Marquesina d'Albon fou l'esposa de Guillem VIII, i la mare de Delfí (Robert IV delfí d'Alvèrnia), origen de la descendència dels delfins d'Alvèrnia.

## Referències

* ↑ Baluze, Étienne. Cartulari de Chalais, donacions del comte de Viena, 1223.
* ↑ Dantine, M.; Clémencet, C.; Durand, U. L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. volum 10, 1818-1819.
# Roques Punxentes

Les Roques Punxentes són una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 2.316,8 metres, s'alça a l'extrem de la carena que separa Aigüissi (NO), de la ribera del Sant Nicolau (SE); situat al sud-oest del Cap de Copiello.

## Referències

* ↑ ICC - Institut Cartogràfic de Catalunya. Mapa Vall de Boí 1:25.000. Editorial Alpina. Roques Punxentes. [Consulta: 12/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Robert Reboul

Robert Reboul (París, 24 de juliol de 1893 - Bordeus, 22 de gener de 1969) va ser un ciclista francès que fou professional entre 1921 i 1927. Durant la seva carrera aconseguí 5 victòries, entre elles la París-Brussel·les.

## Palmarès

* 1921
** 1r al Circuit de Xampanya
** 1r al Circuit de les Viles d'Aigua d'Alvèrnia
** 1r al Circuit de Finisterre
** 1r a la París-Reims
** 1r a la París-Brussel·les

## Resultats al Tour de França

* 1923. Abandona (3a etapa)

## Enllaços externs

* Fitxa de Robert Reboul
# Roca de la Cassola

La Roca de la Cassola és una formació rocosa del terme actual de Tremp, pertanyent a l'antic municipi ribagorçà d'Espluga de Serra, en el Pallars Jussà.
És a prop de la meitat de la Serra de Sant Gervàs, en el seu vessant meridional, a prop i al sud-est de Llastarri, Es troba en el marge dret del barranc de Miralles, entre el barranc de les Barses (oestI i el de la Llangosta (est).

## Enllaços externs

* Institut Cartogràfic de Catalunya
# Retrat d'un músic (Leonardo da Vinci)

Aquest Retrat d'un músic és l'únic retrat masculí atribuït al pintor renaixentista italià Leonardo da Vinci. Es tracta d'una pintura a l'oli sobre taula que mesura 43 centímetres d'alt i 31 d'amplada, realitzada cap a l'any 1485. Es troba a la Pinacoteca Ambrosiana, a Milà, on és almenys des del 1672.
La datació al voltant del 1485 obeeix a afinitats estilístiques amb la Dama amb un ermini i La Belle Ferronière. Leonardo, probablement, va deixar el retrat sense acabar, encara que molt a prop del seu acabament, i va patir retocs de mà aliena. A la segona meitat del segle xix, es va pensar que podria ser un retrat de Ludovico Sforza. En la restauració del 1904-1905, es va eliminar una capa de vernís que va fer aparèixer una mà i un full de paper on es pot llegir "Cant... Ang... ", seguit d'una partitura musical. Es va creure aleshores que era un músic, i s'identificà durant força temps que l'home del quadre podria ser Franchino Gaffurius, mestre de capella a la Catedral de Milà des del 1484. Aquesta hipòtesi es basa que Gaffurio freqüentava la cort del ducat de Milà i, per tant, amb molta probabilitat, va conèixer Leonardo. Altres autors sostenen que l'home és anònim, i algun n'esmenta la possibilitat que sigui Josquin Des Pres, que també va treballar com a mestre de capella a la catedral.
L'home està col·locat en una posició de tres quarts i sosté la partitura. El mirar del músic pot semblar irreal, perdut en l'espai, mirant més enllà del camp de visió de l'espectador, però pot ser que estigui llegint la música en silenci i imaginant-se el so, o concentrat a l'espera del moment de començar a cantar. En comparació amb la detallada cara del músic, el barret vermell, la túnica i els cabells, semblen ser obra per complet d'un altre pintor. Els historiadors d'art han reconegut l'art de Leonardo en el rostre del jove, encara que la mà i la partitura poden ser afegits a la pintura original. La principal diferència entre aquesta obra i el retrat de Ginevra De Benci, és que aquest, les mans i la part inferior del pit estan dibuixades.
L'estil recorda més models nòrdics que toscans, de manera indirecta mitjançant l'obra d'Antonello da Messina, que va estar a Milà el 1475.

## Referències

* "Leonardo", Los grandes genios del arte, n.º 17, Eileen Romano (dir.), Unidad Editorial, S.A., 2005, ISBN 84-89780-69-2.
# Ronahi

Ronahi és un setmanari polític kurd en llengua kurda i àrab nascut l'1 d'abril de 1942 com a suplement de la revista Hawar.

## Referències

* ↑ Meseguer, David «Kurds de Síria. La vida més enllà del frnt». Ara Diumenge, 19-10-2014, pp. 2-5.
* ↑ Tejel, Jordi. Le mouvement kurde de Turquie en exil: continuités et discontinuités du nationalisme kurde sous le mandat français en Syrie et au Liban (1925-1946). Peter Lang, 2007, p. 286. ISBN 978-3-03911-209-8.
# Ronald (Washington)

Ronald és una concentració de població designada pel cens dels Estats Units a l'Estat de Washington. Segons el cens del 2000 tenia 265 habitants.

## Demografia

Segons el cens del 2000, Ronald tenia 265 habitants, 103 habitatges, i 66 famílies. La densitat de població era de 127,9 habitants per km².
Dels 103 habitatges en un 32% hi vivien nens de menys de 18 anys, en un 46,6% hi vivien parelles casades, en un 13,6% dones solteres, i en un 35% no eren unitats familiars. En el 20,4% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,01.
Per edats la població es repartia de la següent manera: un 26% tenia menys de 18 anys, un 4,9% entre 18 i 24, un 29,4% entre 25 i 44, un 22,6% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 92,2 homes.
La renda mediana per habitatge era de 39.063 $ i la renda mediana per família de 38.906 $. Els homes tenien una renda mediana de 37.708 $ mentre que les dones 20.500 $. La renda per capita de la població era de 26.415 $. Cap de les famílies i el 9,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ronald». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ronald». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Sabis

«Sabis» té aquests significats:
* Toponímia:
** Sabis o Selle, riu de la Gàl·lia on Juli Cèsar derrotà els nervis l'estiu del 57 aC
** Sabis o Sambre riu de la Gàl·lia que s'uneix al Mosa a Charleroi.
* Batalla del Sabis batalla entre la República romana i els nervians del 57 aC a la Valònia.
Viccionari
# Robert Budzynski

Robert Budzynski (Calonne-Ricouart, 21 de maig de 1940 - Nantes, 17 de juliol de 2023) fou un futbolista francès d'origen polonès.

## Selecció de França

Va formar part de l'equip francès a la Copa del Món de 1966.

## Referències

* ↑ «L'ancien joueur de Nantes et international français Robert Budzynski est mort» (en francès). [Consulta: 17 juliol 2023].
* ↑ French Profile, stats and pictures a sitercl.com
* ↑ French Profile, stats and pictures a FFF
# Roberto Correa Silva

Roberto Correa Silva (Badajoz, 20 de setembre del 1992) conegut simplement com a Rober Correa, és un futbolista professional extremeny que juga com a defensa.

## Carrera de club

Rober va ingressar al planter del Rayo Vallecano el 2010, quan tenia gairebé 18 anys. Va debutar amb el Rayo Vallecano B a la Segona B la temporada 2011–12.
El 21 d'abril de 2012, Rober va debutar amb el primer equip – i a La Liga –, com a titular en una derrota per 1–2 a fora contra l'Sporting de Gijón. També fou titular en una derrota per 0–7 a casa contra el FC Barcelona, en la qual va marcar un gol en pròpia porteria.
L'11 de juliol de 2013, Rober va deixar el club madrileny i va signar un contracte per tres anys amb el RCD Espanyol B. El 12 de juny de 2015, va renovar el contracte fins al 2018 i fou promocionat al primer equip.
El 20 de juliol de 2016, Rober fou cedit a l'Elx CF de la segona divisió, per un any.

## Referències

* ↑ «Bilic mantiene la esperanza en Gijón» (en castellà). Marca, 21-04-2012. [Consulta: 2 abril 2015].
* ↑ «Un saco de goles frustra el alirón» (en castellà). Marca, 29-04-2012. [Consulta: 2 abril 2015].
* ↑ «El Espanyol B continúa reforzándose» (en castellà). El Gol Digital, 11-07-2013. Arxivat de l'original el 12 de juny 2018. [Consulta: 2 abril 2015].
* ↑ «Rober se incorpora al primer equipo» (en castellà). RCD Espanyol, 12-06-2015. Arxivat de l'original el 14 de juny 2015. [Consulta: 12 juny 2015].
* ↑ Fanlo, Carlos. «Rober Correa, el competidor ideal para Arbilla» (en castellà). La Grada, 21-06-2015. Arxivat de l'original el 2016-08-23. [Consulta: 21 agost 2015].
* ↑ «Roberto Correa, nuevo refuerzo para la defensa franjiverde» (en castellà). Elche CF, 20-07-2016. [Consulta: 20 juliol 2016].

## Enllaços externs

* Espanyol official profile Arxivat 2016-04-04 a Wayback Machine. (castellà)
* Roberto Correa Silva a BDFutbol
* Roberto Correa Silva, Fitxa a Soccerway
# Riu Tees

El Riu Tees, en anglès: River Tees és un riu del nord d'Anglaterra. Neix a 754 m d'altitud al vessant oriental de Cross Fell als North Pennines, i discorre cap a l'est durant 137 km fins a arribar a la Mar del Nord entre Hartlepool i Redcar prop de Middlesbrough.
La seva conca fa 1.834 km² i compta amb molts afluents incloent els rius Greta, Lune, Balder, Leven, i Skerne. Després de la reorganització dels comtats històrics d'Anglaterra, aquest forma la frontera entre County Durham i Yorkshire. En la seva part més baixa forma la frontera dels ceremonial counties de County Durham i North Yorkshire, mentre que en la seva part més alta fa la frontera entre els comtats històrics de Westmorland i Durham. El cap de la vall rep el nom de Teesdale.

## Referències

* ↑ "BBC Where I Live" - BBC. Retrieved 2 March 2007.
* ↑ «Environment Agency Tees Salmon Action Plan Map Page 4». Arxivat de l'original el 2012-10-16. [Consulta: 21 juny 2015].
* ↑ Error: hi ha títol o url, però calen tots dos paràmetres.«».
* EB1911 wstitle=Tees volume=26 page=499

## Enllaços externs

* Bridges On the Tees
* Tide times for the River Tees Entrance from the BBC Arxivat 2011-04-14 a Wayback Machine.
# Riu Tern

El riu Tern (històricament també anomenat Tearne) és un riu situat al comtat anglès de Shropshire. El riu neix al nord-est de la ciutat de Market Drayton, al nord del comtat. Es considera que la font del Tern és el llac que hi ha als voltants de Maer Hall, Staffordshire. Des d'allà, flueix uns 48 km, rebent les aigües del riu i el Meese i Roden, fins a unir-se amb el riu Severn, a prop de Attingham Park, Atcham. El riu Tern és el major afluent del Roden.
A Longdon-on-Tern, el Tern és travessat pel primer aqüeducte navegable de ferro colat del món, dissenyat per Thomas Telford per a comunicar el Canal de Shrewsbury. Els 57 metres de llarg d'estructura segueixen en peu avui en dia, malgrat que es troben abandonats enmig del camp.
# Riu Tavdà

El riu Tavdà - Тавда (rus) - és un riu de Sibèria Occidental, a Rússia, és un afluent pel marge dret del riu Tobol, que al seu torn és un afluent del riu Irtix. Té una longitud de 719 km (amb una de les seves fonts, el sistema Tavdà-Sosva té una longitud total de 1.391 km) i té una conca de drenatge de 88.100 km².
Administrativament, el riu discorre per l'óblast de Sverdlovsk i la de Tiumén.

## Geografia

El riu Tavdà neix en la confluència del riu Lozva (637 km) i el riu Sosva (635 km), que té les seves fonts en el vessant oriental del centre dels Urals, a l'óblast de Sverdlovsk. Discorre en direcció est-sud-est, a través d'una àmplia vall de terres pantanoses de les planes dels Urals. Durant un llarg tram corre paral·lel al curs d'un altre afluent del Tobol, el riu Tura i desemboca pel marge esquerre al curs esquerre en el curs baix del riu Tobol, a unes desenes de quilòmetres aigües amunt de la ciutat de Tobolsk (99 765 hab. el 2008).
La relativa proximitat de les divisòries entre conques hidrogràfiques limítrofs és la causa que tingui pocs afluents importants, sent el més destacat el riu Pelym, que rep per l'esquerra (707 km de longitud i una conca de 15.200 km²).
Igual que tots els rius siberians, pateix llargs períodes de congelació (sis mesos l'any) i àmplies extensions tenen sòl glaçat permanentment (permagel). A l'hivern el riu arriba al seu cabal mínim d'11 m³/s comparat amb una mitjana duns 500.
Aquest riu és navegable en tot el seu curs sent la ciutat de Tavdà (40.686 hab. el 2002),la més important dins del seu curs. S'hi transporta fusta flotant.

## Enllaços externs

* Gran Enciclopèdia Soviètica
# Rúbrica d'avaluació

Una rúbrica d'avaluació és un document usat per avaluar de manera complexa processos o resultats educatius com ara un debat, una presentació, una redacció o un projecte escolar. Consisteix en una quadrícula o rúbrica on en un eix es posen els criteris d'avaluació i en l'altre eix els diferents nivells assolits, amb qualificació o sense. Per exemple, en una rúbrica per avaluar l'expressió escrita, un dels ítems pot ser «tenir una ortografia correcta», amb cinc nivells d'assoliment segons el nombre i tipus de faltes. Les rúbriques poden ser emprades pels professors o pels mateixos estudiants com a mètode d'autoavaluació. Es tracta doncs d'una matriu que permet objectivar el procés d'avaluació d'activitats concretes: la matriu explicita, d'una banda, els criteris necessaris per a la realització de la competència i, de l'altra, els diferents nivells d'assoliment segons els resultats corresponents, concretats en indicadors relacionats específicament amb la tasca d'avaluació.

## Etimologia

Es tracta d'una forma que, amb aquest significat, no està recollida en cap font de referència lexicogràfica ni terminològica en català. S'ha de considerar un neologisme semàntic perquè representa una ampliació dels significats que el mot rúbrica, procedent del llatí, ja té.
El sentit que s'ha difós en l'àmbit de l'ensenyament és probablement una influència de l'anglès, vehiculat també pel francès i el castellà. En anglès, per exemple, el diccionari Webster inclou la definició: a guide listing specific criteria for grading or scoring academic papers, projects, or tests.

## Referències

* ↑ «rúbrica - Cercaterm | TERMCAT». [Consulta: 11 febrer 2023].
* ↑ Flash, P. (2009) Grading writing: Recommended grading strategies, 2011
* ↑ «Rúbriques – Tresor de Recursos». [Consulta: 16 agost 2024].
* ↑ Doqua. «🏅Avaluar amb rúbriques - Què són i com aplicar-les a l'aula», 16-11-2021. [Consulta: 16 agost 2024].
* ↑ Escolar, Redacció Perspectiva. «Les rúbriques per a una avaluació plantejada com a aprenentatge», 16-07-2019. [Consulta: 16 agost 2024].
* ↑ «Què és una rúbrica en l'àmbit de l'ensenyament?». #termedelasetmana. TERMCAT. [Consulta: 18 setembre 2015].

## Vegeu també

* Tecnologia educativa
# Rondeelkanal

El Rondeelkanal és un canal que va excavar-se als prats molls al marge nord-est del llac Außenalster a l'estat d'Hamburg (Alemanya) entre 1861 o 1891 quan el poble rural de Winterhude va urbanitzar-se. Segons la llei sobre la classificació de les aigües superiors de l'estat d'Hamburg, és un curs d'aigua de primera categoria i doncs accessible al públic.
De nord a sud, connecta el Leinpfadkanal a l'Außenalster. La major part de les vores, tret d'un tros al carrer Bellevue van integrar-se als patís de les vil·les que l'envolten. El canal només pot visitar-se amb barca o canoa.
El canal va crear-se el 1861 quan l'orfebre Adolph Sierich seguí l'exemple del que el burgmestre Abendroth va fer mig segle abans a l'Uhlenhorst i urbanitzà els prats molls del mas que són pare Johan Friedrich va comprar el 1839 a l'extrem nord del llac. El canal va servir per al desguàs i les terres excavades per a alçar el terra al costat i permetre així la construcció. L'encant del lloc i la proximitat de la ciutat van fer-ne avui com antany un barri de vil·les i pisos elegants.
El nom prové de Rondeel, el nom del carrer i de l'estany rodó que va excavar-se al seu extrem septentrional.
* El MS Alsterschipper torna a l'estany del Rondeel
* El pont Fernsichtbrücke
* El canal

## Referències

* ↑ Hamburgisches Wassergesetz (HWaG) (Llei sobre la classificació de les aigües superiors)
* ↑ G. Pakschies, Der Mann mit der goldenen Hand, a l'Hamburger Abendblatt, Hamburg, 17 de maig de 1989, (traducció: L'home amb la mà d'or) (alemany)
* ↑ Rondeelkanal Arxivat 2011-02-19 a Wayback Machine., Web de la ciutat d'Hamburg
* ↑ Adolph Sierich Arxivat 2011-01-23 a Wayback Machine., Hamburg Stadtwiki, versió del 3 de maig de 2009